Viski ja Robert Carlyle'i fännina on selleks, et  järgnev lugu mulle peale läheks, täidetud juba mitu eeldust. Mis on aga kõige vahvam, on see, kuidas stiilse reklaamina on suudetud esitada ühe tõeliselt kaugele jõudnud äri edulugu. Mitte kõik suurärimehed ei võlgne oma saavutusi poliitilistele mahhinatsioonidele ning tagaruumimängudele riigihangetel. On ka neid, kes on jõudnud sinna kus nad on puhtalt omal jõul, pakkudes tarbijatele kvaliteetset kaupa ning pidevalt oma toodangut arendades ning täiustades.